CONVOCATÒRIA DE LA UNIVERSITAT D'ALACANT, DE LA CAIXA D'ESTALVIS DEL MEDITERRANI (CAM) I D'UNIÓ FENOSA D'AJUDES PER A BEQUES I CONTRACTES DESTINATS A LA FORMACIÓ DE DOCTORS EN TEMÀTIQUES RELACIONADES AMB L'ÚS RACIONAL DE L'ENERGIA, LES ENERGIES RENOVABLES I LA PROTECCIÓ DEL MEDI AMBIENT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/676)
  + [Valencià](/va/acuerdo/676)






Selector de idioma

Leer

* [Español](/es/acuerdo/676)
* [Valencià](/va/acuerdo/676)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, DE LA CAIXA D'ESTALVIS DEL MEDITERRANI (CAM) I D'UNIÓ FENOSA D'AJUDES PER A BEQUES I CONTRACTES DESTINATS A LA FORMACIÓ DE DOCTORS EN TEMÀTIQUES RELACIONADES AMB L'ÚS RACIONAL DE L'ENERGIA, LES ENERGIES RENOVABLES I LA PROTECCIÓ DEL MEDI AMBIENT[Butlletí Oficial Universitat d'Alacant](/ca/Publicacion)
========================================================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, DE LA CAIXA D'ESTALVIS DEL MEDITERRANI (CAM) I D'UNIÓ FENOSA D'AJUDES PER A BEQUES I CONTRACTES DESTINATS A LA FORMACIÓ DE DOCTORS EN TEMÀTIQUES RELACIONADES AMB L'ÚS RACIONAL DE L'ENERGIA, LES ENERGIES RENOVABLES I LA PROTECCIÓ DEL MEDI AMBIENT

Data d'aprovació
:   03/09/2007

Data de publicació
:   05/09/2007

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=676.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/676)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/676)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, DE LA CAIXA D'ESTALVIS DEL MEDITERRANI (CAM) I D'UNIÓ FENOSA D'AJUDES PER A BEQUES I CONTRACTES DESTINATS A LA FORMACIÓ DE DOCTORS EN TEMÀTIQUES RELACIONADES AMB L'ÚS RACIONAL DE L'ENERGIA, LES ENERGIES RENOVABLES I LA PROTECCIÓ DEL MEDI AMBIENT&url=https://www.boua.ua.es/va/acuerdo/676)

**Títol:** CONVOCATÒRIA DE LA UNIVERSITAT D'ALACANT, DE LA CAIXA D'ESTALVIS DEL MEDITERRANI (CAM) I D'UNIÓ FENOSA D'AJUDES PER A BEQUES I CONTRACTES DESTINATS A LA FORMACIÓ DE DOCTORS EN TEMÀTIQUES RELACIONADES AMB L'ÚS RACIONAL DE L'ENERGIA, LES ENERGIES RENOVABLES I LA PROTECCIÓ DEL MEDI AMBIENT

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dilluns, 3 de setembre de 2007

CONVOCATÒRIA DE LA UNIVERSITAT D'ALACANT, DE LA CAIXA D’ESTALVIS DEL MEDITERRANI (CAM) I D'UNIÓ FENOSA D'AJUDES PER A BEQUES I CONTRACTES DESTINATS A LA FORMACIÓ DE DOCTORS EN TEMÀTIQUES RELACIONADES AMB L'ÚS RACIONAL DE L'ENERGIA, LES ENERGIES RENOVABLES I LA PROTECCIÓ DEL MEDI AMBIENT  
   
 BASES DE LA CONVOCATÒRIA  
    
 I. OBJECTE I CONDICIONS  
    
 I.1. Objecte i nombre d'ajudes  
    
 I.1.1. D'acord amb el conveni subscrit entre la Universitat d'Alacant, la Caixa del Mediterrani i Unió Fenosa la finalitat d'esta convocatòria és promoure la formació de doctors mitjançant la concessió d'ajudes per a beques i contractes en pràctiques en qualsevol àrea del coneixement de la Universitat d'Alacant que facilite la seua futura incorporació al sistema espanyol d'educació superior i investigació científica després de la seua especialització en temàtiques relacionades amb l'ús racional de l'energia, les energies renovables i la protecció del medi ambient, d'acord amb les següents línies d'investigació i opcions estratègiques:  
    
 ENERGIA SOLAR  
 Energia solar fotovoltaica   
 Energia termosolar  
 Energia solar tèrmica  
    
 ESTALVI I EFICIÈNCIA ENERGÈTICA  
 Eficiència energètica  
 Gestió de la demanda  
 Control i estratègies de reducció del consum final  
    
 EMMAGATZEMAMENT D'ENERGIA  
 Nanotecnologia aplicada   
 Piles, acumuladors i optimització dels processos d'emmagatzemament i aprofitament per mitjà d'hidrogen  
 Noves tecnologies d'emmagatzemament  
    
 REDUCCIÓ DE L'IMPACTE AMBIENTAL EN LA GENERACIÓ D'ELECTRICITAT  
 Reducció de consums en centrals elèctriques  
 Tècniques avançades de tractament de l'aigua  
 Tècniques de modelització i simulació avançada de processos de combustió i co-combustió   
 Monitorització online de la corrosió (costat gas i aigua)  
 Reducció d'emissions (diòxid de carboni / multicontaminants)  
    
 I.1.2 Per la present convocatòria es concediran un màxim de 3 ajudes.   
    
 I.1.3. El programa finançarà les taxes acadèmiques dels crèdits corresponents a la matrícula del màster o del doctorat de la Universitat d'Alacant.   
 I.1.4. Les ajudes que es concedisquen a l'empara de la present convocatòria, quedaran subjectes a l'àmbit d'aplicació del Reial Decret 63/2006, pel que s'aprova l'Estatut del personal investigador en formació.  
    
 I.2. Beneficiaris de les ajudes  
    
 Podran ser beneficiaris d'estes ajudes:  
 a) Durant el període de règim jurídic de beca, els titulats que, en la data de tancament del termini de presentació de sol·licituds, complisquen tots els requisits que s'establixen en esta convocatòria.  
 b) Durant el període jurídic de contracte en pràctiques, els contractats per la Universitat d'Alacant que complisquen les condicions establides en esta convocatòria.  
    
 I.3. Duració de les ajudes  
    
 I.3.1. La duració màxima de les ajudes concedides a l'empara de la present convocatòria, per al total del període de beca i de contracte en pràctiques, serà de 48 mesos, comptats a partir de la data d'incorporació i sense perjuí del resultat de l'avaluació de les memòries anuals que hauran de presentar els beneficiaris com a accions de seguiment.   
 Del període màxim de gaudi de la beca, es descomptaran els períodes en què s'haja disfrutat d'altres beques o ajudes homologables per la seua semblant quantia, procés de selecció i naturalesa, segons el criteri de la Comissió d'Investigació de la Universitat d'Alacant i amb audiència prèvia de l'interessat.  
    
 I.3.2. Les ajudes s'estructuren en dos períodes diferenciats:  
 a) En el primer, amb una duració de 24 mesos, l'ajuda serà en règim de beca. Els períodes de suspensió de l'ajuda per causa d'incapacitat temporal (malaltia o accident), risc durant l'embaràs i descans per maternitat i paternitat degudament acreditades podran ampliar el còmput de la duració del període de beca.   
 b) En el segon període, que comprendrà com a màxim els 24 mesos següents a la finalització del període de beca, la Universitat d'Alacant formalitzarà al beneficiari d'esta ajuda un contracte de pràctiques en virtut del qual l'investigador quedarà vinculat a la Universitat, assumint ambdós parts les obligacions contractuals que del mateix es deriven, i que en tot cas s'adequaran al contingut de la sol·licitud d'ajuda. Per a subscriure l’esmentat contracte de pràctiques, serà necessari haver esgotat els 24 mesos del període com a becari, estar en possessió del Diploma d'Estudis Avançats o document que ho substituïsca d'acord amb el que establix l'article 8 del Reial Decret 63/2006, i haver rebut un informe favorable a la sol·licitud de renovació de l'ajuda segons el que establix esta convocatòria.  
    
 I.4. Transició del període de beca al de contracte en pràctiques  
    
 I.4.1. Quan el beneficiari de l'ajuda en període de beca, complisca els requisits per a passar a contracte en pràctiques, s’haurà de formalitzar de forma immediata sense que existisca interrupció en l'activitat.  
    
 I.4.2. Si al terme del període de beca el beneficiari no complira amb els requisits per a formalitzar el contracte en pràctiques amb la Universitat d'Alacant disposarà un període màxim de quatre mesos per a poder acreditar-ho i durant el mateix el beneficiari no percebrà cap de les dotacions de l'ajuda. El mencionat període no serà recuperable en el període de contracte.  
 Si al terme d’este període de quatre mesos no acreditara els requisits per a poder ser contractat, perdrà els drets a la continuïtat de l'ajuda.  
    
 I.5. Dotació de les ajudes.  
    
 I.5.1. Les ajudes a què es referix esta convocatòria començaran a comptar el seu termini des de la data d'incorporació a la Universitat d'Alacant.  
    
 I.5.2. Durant el període de beca la quantia de l'ajuda mensual serà de 1.100 euros bruts. Durant el període de contracte, l'ajuda serà de 16.100 euros bruts anuals, corresponent a 14 mensualitats. En el contracte en pràctiques que es formalitze amb la Universitat d'Alacant haurà de figurar esta quantitat com a retribució mínima anual.  
    
 I.5.3. El cost de les aportacions de la quota empresarial a la Seguretat Social, seran igualment finançats per la Universitat d'Alacant, d'acord amb els tipus de cotització i bonificacions que corresponguen per a cada any.  
    
 I.6. Pagament de les Ajudes.  
    
 I.6.1. Durant el període de beca, la Universitat d'Alacant realitzarà el pagament als beneficiaris, de conformitat amb les especificacions següents:  
 a) El pagament es realitzarà mensualment i en funció del nombre de dies que estiga d'alta, considerant-se en tots els casos mesos de 30 dies.  
 b) El primer pagament es realitzarà a partir del primer dia del mes següent a la data de recepció en el Vicerectorat d'Investigació, Desenvolupament i Innovació del certificat d'incorporació inicial a la Universitat d'Alacant, independentment dels retards que, si és el cas, corresponga rebre.   
 c) D'acord amb la Disposició addicional primera de Reial Decret 63/2006, de 27 de gener, pel quual s'aprova l'Estatut del personal investigador en formació, els becaris quedaran assimilats a treballadors per compte d'altri, a l'efecte de la seua inclusió en el Règim General de la Seguretat Social. La sol·licitud de l'alta en el Règim General de la Seguretat Social serà efectuada per la Universitat d'Alacant amb efectes del dia d'incorporació del beneficiari a la mateixa.   
    
 I.6.2. Durant el període de contracte en pràctiques, la Universitat d'Alacant realitzarà el pagament als beneficiaris, de conformitat amb el que establix l'11.1 de l'Estatut del Treballador (contracte en pràctiques), la seua normativa i desenvolupament.  
    
 I.7.- Drets del personal beneficiari de les ajudes d'esta convocatòria  
    
 I.7.1. De manera general, el personal investigador en formació tindrà els següents drets:   
 a) Incorporar-se al grup d'investigació i al Departament o Institut Universitari d'Investigació a què pertanga el seu director. En cas de pertinença del director a un departament i a un institut universitari, haurà d'establir-se que unitat de les dos s'adscriurà el beneficiari de l'ajuda.  
 b) Obtindre de la Universitat d'Alacant la col·laboració i suport necessari per al desenvolupament normal dels seus estudis i programes d'investigació, d'acord amb les disponibilitats d'aquella.   
 c) Els restants drets establits en l'article quint del Reial Decret 63/2006, pel que s'aprova l'Estatut del personal investigador en formació.  
    
 I.7.2. Durant el període de beca, tindran així mateix els drets següents:   
 a) Percebre l'ajuda econòmica que corresponga a la beca en la forma establida en la present convocatòria.   
 b) Exempció de les taxes acadèmiques pels conceptes de matrícula en els crèdits del corresponent programa de postgrau, ja siga de màster o de doctorat, realitzats en la Universitat d'Alacant durant el curs 2007-2008. Esta exempció no podrà excedir la quantia màxima establida per a 60 crèdits quan es tracte d'estudis de màster i per a 32 crèdits quan es tracte d'estudis de doctorat, tot això durant el període màxim de gaudi de l'ajuda.  
 c) Cobertura del Règim General de la Seguretat Social, en els termes establits en la Disposició addicional primera del Reial Decret 63/2006, de 27 de gener, pel que s'aprova l'Estatut del personal investigador en formació.   
    
 I.7.3. Durant el període de contracte en pràctiques que subscriguen amb la Universitat d'Alacant tindran de la mateixa manera dret a tots els beneficis laborals i socials inherents al mateix.  
 A més, podran col·laborar amb fins formatius i fins a un màxim de 60 hores anuals, en les tasques docents d'un departament universitari, amb l'acord previ entre el director de la tesi doctoral i el departament implicat i sense que en cap cas puga desvirtuar-se la finalitat investigadora i formativa de les ajudes. La docència impartida li serà reconeguda a través de la corresponent certificació.  
    
 I.8. Obligacions del personal beneficiari de les ajudes d'esta convocatòria  
    
 De manera general, el personal investigador en formació tindrà les obligacions següents:   
 a) Incorporar-se a la Universitat d'Alacant en els terminis establits en esta convocatòria.  
 b) Complir amb aprofitament les distintes etapes del procés de formació, de realització de la tesi i de participació en el projecte d'investigació proposat en la sol·licitud d'ajuda.  
 c) Ajustar-se a les normes pròpies de funcionament de la Universitat d'Alacant quant a la dedicació, funció que ha d'exercir, horaris i vacacions.  
 d) Realitzar la seua labor en el grup d'investigació i departament o Institut Universitari on s'haja incorporat.  
 e) Sol·licitar autorització a la Universitat d'Alacant per a qualsevol absència temporal de la mateixa.  
 f) Omplir els informes, formularis i la resta de documents que, en relació amb el gaudi de l'ajuda, li siguen remesos pel Vicerectorat d'Investigació, Desenvolupament i Innovació.  
 g) Comunicar al Vicerectorat d'Investigació, Desenvolupament i Innovació la renúncia a l'ajuda que li haja sigut concedida, així com qualsevol incidència que s'opose o menyscabe l'obtenció dels objectius d'esta convocatòria.  
 h) Donat el caràcter eminentment pràctic i d'aplicació real dels projectes d'investigació que es proposen per a la sol·licitud d'esta ajuda, el beneficiari de la mateixa es compromet a comunicar i posar a disposició de la Universitat d'Alacant, de Caixa d’Estalvis del Mediterrani i d'Unió Fenosa els resultats parcials i finals del seu projecte d'investigació, inclosa la tesi doctoral, amb l'antelació deguda i de manera que estes entitats, si és el cas, puguen protegir-los degudament, no rebent per això contraprestació econòmica addicional alguna  
 i) Sol·licitar autorització de la Universitat d'Alacant, de Caixa Mediterrani i d'Unió Fenosa abans de realitzar qualsevol difusió dels resultats derivats de les activitats i investigació realitzades durant el període de gaudi de l'ajuda. La mencionada autorització serà expedida per escrit a través d’una carta de comunicació firmada pels representants de la Comissió d'Avaluació de les ajudes de la Universitat d'Alacant, de Caixa Mediterrani i d'Unió Fenosa. En cas de rebre autorització fer constar la seua condició de beneficiari de l'ajuda destinada a la formació de doctors en les publicacions i aportacions en congressos, jornades o seminaris on participe.   
 j) Sotmetre's a les actuacions de comprovació i control financer que puguen realitzar els òrgans competents de la Universitat d'Alacant, aportant quanta informació li siga requerida en l'exercici de les actuacions anteriors.  
 k) L'acceptació de l'ajuda per part del beneficiari implica el respecte de les normes fixades en esta convocatòria, així com les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.  
 l) Les restants obligacions establides en l'article sext del Reial Decret 63/2006, pel qual s'aprova l'Estatut del personal investigador en formació.   
    
 I.9. Obligacions de la Universitat d'Alacant  
    
 I.9.1. De manera general, la Universitat d'Alacant tindrà les obligacions següents:   
 a) Proporcionar al personal en formació objecte de les ajudes, el suport necessari i facilitar-li la utilització dels mitjans, instruments o equips que resulten precisos per al normal desenvolupament de la seua activitat.   
 b) Designar un director de tesi i, si és el cas, un tutor o codirector, que tindran la responsabilitat general de coordinació i orientació, tant acadèmica com investigadora i en particular sobre el seguiment de les obligacions dels beneficiaris de les ajudes i compliment de l'objecte de la mateixa.  
 c) Vetlar pel desenvolupament adequat del programa de formació, sense que puga exigir-se-li la realització de qualsevol altra activitat que no estiga relacionada amb el desenvolupament de la seua investigació o de la formació específica requerida per a esta durant el seu transcurs.   
 d) Les restants obligacions establides en l'article sèptim del Reial Decret 63/2006, pel que s'aprova l'Estatut del personal investigador en formació.   
    
 I.10. Característiques del desenvolupament de les ajudes en règim de beca  
    
 I.10.1. La incorporació dels beneficiaris de beques als respectius departaments o instituts universitaris d'investigació es produirà en el primer dia del mes establit en la Resolució de concessió de les ajudes. El termini màxim d'incorporació serà d'un mes. Si el beneficiari no s'incorporara en el termini indicat, s'entendrà que ha renunciat a la beca.  
    
 I.10.2. L'alta es tramitarà prèvia presentació pels interessats en el Vicerectorat d'Investigació, Desenvolupament i Innovació dels documents següents:  
 a) Document d'acceptació de les obligacions com a beneficiari d'una ajuda en règim de beca, amb el vistiplau del Director de la Tesi i del Director del Departament o Institut Universitari d'Investigació.  
 b) El número d'afiliació a la Seguretat Social.  
 c) Declaració responsable de beques o ajudes disfrutades de naturalesa semblant quant als seus objectius i la seua quantia, als efectes del càlcul del període màxim de gaudi de l'ajuda objecte d'esta convocatòria.  
 d) Facilitar un número de compte de Caixa d’Estalvis del Mediterrani per a l'abonament de les dotacions mensuals de l'ajuda.  
    
 La documentació es presentarà directament en el Negociat de Convocatòries Públiques i Beques d'Investigació de la Universitat d'Alacant, dins dels deu dies naturals següents al de la data d'incorporació.  
    
 Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si és el cas, donarà lloc a l'anul·lació de l'ajuda amb audiència prèvia de l'interessat.  
    
 I.10.3. Per a qualsevol absència temporal del departament o Institut Universitari d'Investigació a què l'investigador estiga adscrit superior a deu dies naturals, haurà de sol·licitar-se autorització al Vicerectorat d'Investigació, Desenvolupament i Innovació, sempre amb la conformitat del director de la tesi i que la finalitat de l'absència estiga relacionada amb les activitats de formació i d'investigació.   
    
 I.10.4.En cap cas, s'autoritzaran canvis de director o unitat de destí durant la permanència en el programa, llevat que concórreguen circumstàncies de força major apreciades pel Vicerectorat d'Investigació, Desenvolupament i Innovació.   
    
 I.10.5. Els efectes econòmics, administratius de les altes i baixes es produiran en funció de la data de comunicació, considerant-se en tots els casos mesos de 30 dies. La percepció de l'ajuda en el mes de la seua finalització es farà amb efectes de l'últim dia que aparega en la renovació sempre que no es produïsca la renúncia amb anterioritat a eixa data o existisquen altres causes de revocació o baixa. En el supòsit excepcional d'incorporació o baixa en dates diferents de les assenyalades, l'import a percebre en eixe mes serà proporcional al període cobert des d'eixa data.   
    
 I.10.6. En els supòsits de baixa per incapacitat temporal (malaltia o accident), risc durant l'embaràs i descans per maternitat o paternitat, els beneficiaris d'ajuda tindran dret a la interrupció temporal de la mateixa. Durant tot el temps de permanència en la dita situació, la Universitat d'Alacant complementarà la prestació econòmica de la Seguretat Social fins a aconseguir el 100 % de la quantia mensual de l'ajuda. En este cas, el temps interromput podrà recuperar-se sempre que este siga per períodes de, almenys, 30 dies i que les disponibilitats pressupostàries ho permeten.   
 Les baixes per incapacitat temporal seran degudament acreditades o tramitades davant del Vicerectorat d'Investigació, Desenvolupament i Innovació. Els beneficiaris hauran de procedir a realitzar els tràmits i gestions d'acord amb les normes de la Seguretat Social.  
    
 Per al restant tipus de baixes i només en aquells casos en què s'aprecie l'existència de causa major, es podrà recuperar el període interromput sempre que les disponibilitats pressupostàries ho permeten.  
    
 I.10.7. El Vicerectorat d'Investigació, Desenvolupament i Innovació podrà concedir la interrupció voluntària del gaudi de l'ajuda durant el període de beca, a petició raonada de l'interessat, amb un informe previ del director de la tesi doctoral, amb la conformitat del director del departament o institut universitari d'investigació on estiga adscrit. Les dites interrupcions s'ajustaran al següent:  
 a) Les interrupcions no podran ser superiors a sis mesos al llarg de la duració de l'ajuda i de les seues possibles renovacions.  
 b) Només en aquells casos en què s'aprecie l'existència de força major es podrà recuperar el període interromput.  
 c) Les interrupcions es produiran amb els efectes econòmics i administratius establits en esta convocatòria.  
 d) Durant el període d'interrupció de l'ajuda es causarà baixa en la Seguretat Social.  
 e) La no incorporació a l'ajuda una vegada transcorregut el període d'interrupció autoritzat, es considerarà com a renúncia i causarà baixa automàtica.  
    
 I.10.8. Les renúncies a l'ajuda hauran de ser comunicades pels interessats, acompanyades de la documentació justificativa que requerisca el Vicerectorat d'Investigació, Desenvolupament i Innovació.  
    
 I.10.9. Llevat del que s'ha regulat en la present convocatòria per a les ajudes en el període de contracte en pràctiques, la concessió i gaudi d'una ajuda en règim de beca no implica relació contractual o estatutària amb la Universitat d'Alacant; per a la Universitat d'Alacant, l'ajuda tampoc suposa un compromís d'incorporació posterior del beneficiari a la seua plantilla, a excepció del que s'ha referit a l'aplicació de l'Estatut del personal investigador al termini del període de beca.  
    
 I.11. Característiques del desenvolupament de les ajudes en règim de contracte en pràctiques  
    
 I.11.1. El canvi de la situació de beca a contracte en practiques per la Universitat d'Alacant, es produirà sempre amb efectes de primer del mes següent a la finalització del primer període de beca i una vegada acreditada l'obtenció del Diploma d'Estudis Avançats o document que ho substituïsca, i tenint en compte el que establix l'apartat I.4. de la present convocatòria.   
    
 I.11.2. Durant el període de contracte en pràctiques, la suspensió d’este contracte en virtut de les causes previstes en els articles 45 i 46 de l'Estatut dels Treballadors no comportarà l'ampliació de la duració de l'ajuda.   
    
 I.12. Règim d'incompatibilitats  
    
 I.12.1. La percepció d'una ajuda en règim de beca o de contracte en pràctiques a l'empara d'esta convocatòria és incompatible amb altres beques o ajudes finançades amb fons públics o privats, així com amb sous o salaris que impliquen vinculació contractual o estatutària del beneficiari.  
 No obstant això, es permetran les percepcions que procedisquen de:  
 a) Tasques docents sempre que estiguen directament associades amb la investigació desenvolupada pel beneficiari de l'ajuda i que tinguen caràcter esporàdic i no habitual, amb les limitacions establides en la present convocatòria.   
 b) Ajudes per a assistència a congressos, reunions o jornades científiques.  
 c) Ajudes a estades breus i trasllats temporals concedides per organismes públics o privats, nacionals o internacionals, per un període mínim i màxim igual a què s'establix en la present convocatòria per a l'absència temporal, amb l'autorització prèvia del Vicerectorat d'Investigació, Desenvolupament i Innovació.  
 El director de tesi i el director del departament o institut universitari d'investigació al qual es trobe adscrit el beneficiari d'ajudes hauran de comunicar al Vicerectorat d'Investigació, Desenvolupament i Innovació qualsevol causa d'incompatibilitat per estos motius.   
    
 I.13. Renúncies, baixes i finalització de les ajudes  
    
 I.13.1. Es consideraran renúncies a les ajudes objecte d'esta convocatòria, les que es produïsquen dins del termini d'incorporació establit en la present convocatòria.   
    
 I.13.2. Es consideraran baixes les no incorporacions als departaments o instituts universitaris d'investigació d'adscripció, ja siga a l'inici de l'ajuda o després d'una interrupció, així com aquelles sol·licitades a instàncies dels beneficiaris de les mateixes en règim de beca o de contracte en pràctiques.  
    
 I.13.3. Les baixes hauran de ser comunicades al departament o institut universitari d'investigació d'adscripció de l'ajuda, que al seu torn traslladarà este fet al Vicerectorat d'Investigació, Desenvolupament i Innovació.  
    
 I.13.4. Els beneficiaris d'ajudes en règim de beca o de contracte en pràctiques, hauran de presentar, en el termini màxim d'un mes abans de la data de finalització de cada anualitat, o de baixa voluntària en el programa, una memòria amb una extensió màxima de 3.000 paraules que expose els resultats obtinguts, amb especial èmfasi en els objectius aconseguits relatius al procés de formació i la seua adequació al pla de treball proposat en la memòria presentada en la sol·licitud de l'ajuda. En el cas de desviacions significatives, proposaran les mesures oportunes per a la seua correcció o solucions alternatives que seran valorades per la Comissió Avaluadora. A més, adjuntaran un currículum vitae actualitzat i un informe del director de la tesi. La valoració negativa de la memòria per part de la Comissió d'Avaluació formada per la Universitat d'Alacant, Caixa d’Estalvis del Mediterrani i Unió Fenosa pot suposar la no renovació de l'ajuda o l'obertura d'un expedient per incompliment.  
    
 I.14. Seguiment i control  
    
 I.14.1. Correspon a la Comissió d'Avaluació composta per representants de la Universitat d'Alacant, de Caixa Mediterrani i d'Unió Fenosa el seguiment del treball realitzat pels beneficiaris de les ajudes en compliment de les seues obligacions per la percepció de les mateixes. Per a això establirà els procediments adequats en col·laboració amb el departament o institut universitari d'investigació d'adscripció dels becaris. Així mateix, la Comissió podrà designar els òrgans o experts que estime necessaris per a realitzar les oportunes actuacions de seguiment i comprovació de l'aplicació de les ajudes, així com demanar la informació complementària que es considere en cada cas.  
    
 I.14.2. Es consideraran accions de seguiment ordinàries:  
 Les memòries de seguiment fixades en esta convocatòria.  
 La memòria final que ha de presentar-se en cas de renúncia o per finalització de l'ajuda.  
    
 I.14.3. Seran accions de seguiment i control extraordinàries, les que s'inicien d'ofici pel Vicerectorat d'Investigació, Desenvolupament i Innovació com a conseqüència d'informes dels directors de tesi, del director del departament o institut universitari d'investigació d'adscripció dels beneficiaris de les ajudes. Així mateix el Vicerectorat d'Investigació, Desenvolupament i Innovació podrà realitzar totes les comprovacions que considere oportunes amb relació al compliment de les condicions del programa.  
    
 I.15. Incompliment  
    
 I.15.1 L'incompliment total o parcial dels requisits i obligacions establides en la presents bases i la resta de normes aplicables, donarà lloc a l'obertura d'un expedient d'incompliment, la convocatòria de la qual, amb audiència prèvia de l'interessat, podrà donar lloc a la revocació de l'ajuda concedida parcial o totalment i l'obligació de reintegrar la quantia que s'establisca en funció dels criteris aplicables i els interessos de demora corresponents.  
    
 I.15.2. Els criteris proporcionals de graduació d'incompliments seran els que s'indiquen a continuació:  
 a) L'incompliment total i manifest dels objectius de formació i de realització de les activitats per als que es va concedir l'ajuda, serà causa de reintegrament total de l'ajuda rebuda durant el període en què es produïra tal incompliment i la revocació de l'ajuda concedida.  
 b) La realització de modificacions no autoritzades en les condicions inicials de l'ajuda, suposarà la devolució de la quantitat afectada per la modificació i, si és el cas, la revocació de l'ajuda.  
 c) En els casos de no comunicar altres activitats sotmeses en incompatibilitat, el Vicerectorat d'Investigació, Desenvolupament i Innovació podrà privar el beneficiari de l'ajuda pel temps en què s'haja produït la dita incompatibilitat de forma parcial o total o procedir a la revocació de la mateixa.  
 d) La no presentació, d'acord amb el que establix les bases d'esta convocatòria, de les memòries que per a cada cas arrepleguen les presents bases o dels informes de seguiment i de documentació addicional, comportarà la devolució de les quantitats percebudes pel període no justificat.  
 e) En cap cas podran concedir-se o renovar-se ajudes als que no hagueren justificat les percebudes amb anterioritat.  
    
   
 II. INSTRUCCIÓ, RESOLUCIÓ I PUBLICACIÓ DE LES AJUDES  
    
 II.1. Instrucció  
    
 II.1.1. El Vicerectorat d'Investigació, Desenvolupament i Innovació serà el responsable d'establir els procediments adequats i donarà les instruccions necessàries per a la tramitació i gestió de la convocatòria.  
    
 II.2. Presentació de sol·licituds i documentació   
    
 II.2.1. Les sol·licituds d'ajudes per a la present convocatòria hauran d'omplir-se en el model oficial que establirà el Vicerectorat d'Investigació, Desenvolupament i Innovació, de conformitat amb el procediment que es descriu en este i en els següents apartats.  
    
 II.2.2. Els formularis de sol·licitud una vegada omplits i amb la firma original de l'interessat, la del director de la tesi i la del director del departament o institut universitari d'investigació d'incorporació es presentarà en el Registre General de la Universitat d'Alacant acompanyats de la documentació exigida en esta convocatòria.  
    
 II.2.3. Si la documentació aportada fora incompleta o presentara errors esmenables, es requerirà al sol·licitant perquè, en el termini màxim de deu dies hàbils, esmene la falta o acompanye els documents necessaris, amb advertència que, si no ho fera, se li tindrà per desistit en la seua sol·licitud.  
    
 II.3.- Resolució, notificació i publicació de les ajudes  
    
 II.3.1. La Comissió d'Avaluació formularà a través del Vicerectorat d'Investigació, Desenvolupament i Innovació la proposta de resolució en els terminis indicats en la present convocatòria.  
    
 II.3.2. La resolució de concessió de les ajudes es publicaran en la pàgina web del Vicerectorat d'Investigació, Desenvolupament i Innovació per mitjà de relació nominal dels beneficiaris i departament o institut universitari d'investigació a què s'adscriuen. Així mateix s'inserirà anunci de tal resolució en el butlletí oficial de la Universitat d'Alacant.  
    
 II.4. Recursos  
 Contra la resolució de concessió de les ajudes de la present convocatòria, cal interposar recurs potestatiu de reposició en el termini d'un mes.  
    
    
 III. PROCEDIMENT DE SOL·LICITUD DE LES AJUDES  
    
 III.1. Requisits dels sol·licitants de les ajudes  
    
 III.1.1. Els candidats hauran d'estar en possessió del títol oficial de llicenciat, enginyer o arquitecte o equivalent en sistemes universitaris estrangers per a l'accés a la matrícula en els estudis de màster o de doctorat. La data de finalització d'estudis ha de ser posterior a l'1 de gener del 2004 excepte en els casos detallats a continuació, que haurà de ser posterior a l'1 de gener del 2000:  
 a) Els llicenciats en Medicina, Farmàcia, Biologia, Química o Psicologia que en el moment de sol·licitar la beca estiguen en possessió del títol Oficial d'Especialitat Mèdica (MIR) o Farmacèutica (FIR) o compten amb el Certificat Oficial d'Especialitat en Biologia (BIR), Química (QUIR) o Psicologia (PIR).  
 b) Els titulats que hagen acabat els seus estudis en una data posterior a l'1 de gener del 2000 i que acrediten que entre esta data i l'1 de gener del 2004, s'hagen dedicat a l'atenció i atenció de fills menors de sis anys.   
    
 III.1.2. Matricular-se, en cas de no haver-los realitzat amb anterioritat, en els estudis de doctorat o en els estudis de màster oficial per al curs 2007-2008 en la Universitat d'Alacant que garantisca la seua admissió posterior en els estudis de doctorat.  
    
 III.1.3. Comptar amb un expedient acadèmic amb una nota mitjana igual o superior a 1,60 punts, obtinguda per l'aplicació del barem següent: Aprovat = 1, Notable = 2, Excel·lent = 3, Matrícula d'Honor = 4, de conformitat amb el que establix el Reial Decret 1497/1987, modificat parcialment en el paràgraf segon de l'apartat u 5 de l'annex I, pel Reial Decret 1044/2003, d'1 d'agost.  
    
 III.1.4. No podran participar en la convocatòria els que ja estiguen en possessió del títol de Doctor.  
    
 III.1.5. De conformitat amb el que disposa la Llei 4/2000, d'11 de gener, sobre drets i llibertats dels estrangers a Espanya i la seua integració social, en la redacció donada per la Llei Orgànica 8/2000, de 22 de desembre, els estudiants estrangers no comunitaris hauran d'acreditar la condició de residents, quedant exclosos de concórrer a les ajudes que es convoquen per la present convocatòria els que es troben en situació d'estada.  
   
 III.2. Requisits dels directors de tesi.  
    
 III.2.1. Els directors de tesi dels beneficiaris d'esta convocatòria, que actuaran com a tutors acadèmics durant el període d'execució de la beca i del contracte en pràctiques, hauran de ser membres del personal docent i investigador de la Universitat d'Alacant i estar integrats en un grup d'investigació de la mateixa dau d'alta amb anterioritat a la publicació d'esta convocatòria. A més, hauran de ser doctors vinculats permanentment a la Universitat d'Alacant. En el supòsit de vinculació contractual del director de la tesi, el contracte ha de contemplar una duració superior a la del període màxim de la beca i del contracte en pràctiques, establit en quaranta-huit mesos. En el cas que el director de la tesi no complira amb el requisit de vinculació contractual durant el període assenyalat, serà obligatòria la col·laboració d'un codirector o cotutor que complisca tal requisit.  
    
 III.2.2. Cap director podrà figurar com a tal en més d'una sol·licitud de beca en esta convocatòria.  
   
 III.3.- Presentació de sol·licituds  
    
 III.3.1. El termini de presentació de sol·licituds s'iniciarà l'endemà a la publicació d'esta convocatòria en el butlletí oficial de la Universitat d'Alacant i finalitzarà el 15 d'octubre del 2007.  
    
 III.3.2. Els candidats només podran presentar una sol·licitud. La presentació de dos o més sol·licituds invalidarà totes les presentades pel mateix candidat.  
    
 III.3.3. El formulari de sol·licitud i els models normalitzats de la documentació que ha d'adjuntar-se estaran disponibles en la web del Vicerectorat d'Investigació, Desenvolupament i Innovació. Els documents que hauran d'adjuntar-se al formulari són els següents:  
 a) Currículum vitae del sol·licitant.  
 b) Memòria de la investigació i tesi doctoral a realitzar (amb una extensió màxima de 5.000 paraules). Esta memòria ha d'incloure almenys: estat de la qüestió, cronograma amb descripció d'actuacions, objectius a aconseguir i èxits parcials i finals, així com els mitjans que el departament o institut universitari aporta. La memòria anirà firmada pel sol·licitant, el director o directors de la tesi i el director del departament o institut universitari d'investigació.  
 c) Fotocòpia del Document Nacional d'Identitat del sol·licitant o el seu equivalent en cas de ciutadans de la Unió Europea o de la targeta de resident en vigor en el cas de ciutadans d'altres països.  
 d) Certificació acadèmica personal, en la que consten totes les assignatures superades, amb els seus crèdits, les qualificacions obtingudes i el curs acadèmic. El certificat ha d'expressar que el conjunt d'assignatures i crèdits cursats constituïxen la llicenciatura o el seu equivalent i que el sol·licitant queda facultat per a accedir als estudis de màster o de doctorat.  
    
 En el cas dels estudis realitzats parcial o totalment en l'estranger, el certificat de l'expedient acadèmic o un altre acompanyant al mateix, arreplegarà quines són les qualificacions màxima i mínima dins del sistema d'avaluació corresponent; de la mateixa manera, es farà constar quina és la qualificació mínima necessària per a aprovar. De no rebre's esta informació, es considerarà com a nota mitjana ponderada de l'expedient la nota mínima per a participar en la convocatòria.  
    
 Els sol·licitants que hagen cursat els estudis en l'estranger i posseïsquen certificació acadèmica estesa en un idioma diferent del castellà o valencià hauran d'acompanyar-la de la corresponent traducció jurada.  
    
 Els sol·licitants que no hagen cursat estudis en la Universitat d'Alacant hauran de presentar certificació acadèmica de la nota mitjana de la seua titulació en la seua universitat d'origen referida als cursos acadèmics 2003-2004, 2004-2005, 2005-2006 i 2006-07, així com la nota mitjana global de la seua universitat per als mateixos cursos, dades necessàries per a l'aplicació del barem. En el cas de no rebre esta informació, es considerarà com a nota mitjana ponderada de l'expedient la nota mínima per a participar en la convocatòria.  
    
 e) Acreditació dels mèrits inclosos en el curriculum vitae del sol·licitant.  
 f) Fotocòpia del Document Nacional d'Identitat del director o directors de tesi.  
 g) Justificació del director de la investigació que compta amb el finançament necessari (pública o privada) per a desenvolupar el projecte a què s'incorpora el becari amb el seu propi tema de tesi doctoral.  
    
    
 III.3.4. Els formularis de sol·licitud una vegada omplits i amb la firma original de l'interessat, la del director de la tesi i la del director del departament o institut universitari d'investigació d'incorporació es presentarà en el Registre General de la Universitat d'Alacant acompanyats de la documentació exigida en esta convocatòria, acompanyada dels originals o fotocòpies compulsades  
    
    
 III.4.- Avaluació i selecció de candidats.  
    
 III.4.1. El procés de selecció de candidats es durà a terme en concurrència competitiva en un procediment d'avaluació dels mèrits a la vista de la documentació aportada en les sol·licituds i entrevista personal amb els candidats.  
    
 III.4.2 L'avaluació i selecció de les sol·licituds correspondrà a una comissió presidida pel Vicerector d'Investigació, Desenvolupament i Innovació i integrada per almenys un representant de la CAM i un representant d'Unió Fenosa, actuarà com a secretari de la comissió el Director del Secretariat de Promoció i Desenvolupament Institucional de la Investigació del Vicerectorat d'Investigació, Desenvolupament i Innovació.  
    
 III.4.3. La nota mitjana de l'expedient acadèmic dels candidats serà ponderada tenint en compte la qualificació mitjana de cada titulació en la universitat on la va obtindre i la corresponent a la mateixa titulació de totes les universitats espanyoles, referida als cursos acadèmics 2003-2004, 2004-2005, 2005-2006 i 2005-2006.  
    
 III.4.4. La Comissió aplicarà els criteris d'avaluació i selecció expressats en esta convocatòria i elaborarà una relació prioritzada dels candidats. La resolució inclourà una llista de candidats suplents per al cas que es produïren renúncies o baixes dins del termini dels dos mesos següents a partir de la data de publicació de la resolució de concessió. L'adjudicació de les beques corresponents a baixes i renúncies es produirà en l'orde establit en la relació de suplents.  
    
 III.4.5. La resolució de la concessió de les ajudes en règim de beca, es portarà a efecte dins dels quatre mesos següents a la finalització del termini de presentació de sol·licituds.  
    
 III.4.6. Els sol·licitants que ho requerisquen, rebran la informació detallada de les puntuacions obtingudes en cada un dels diferents criteris de baremació expressats en l'apartat III.5.   
    
 III.4.7. La documentació de les sol·licituds desestimades o denegades podrà retirar-se pels interessats en el termini de tres mesos a partir de la data de la resolució de concessió de beques; passat eixe termini, aquelles sol·licituds que no s'hagen arreplegat seran destruïdes.  
    
 III.5.- Criteris d'avaluació i selecció.  
 Per a l'avaluació i selecció dels candidats s'aplicaran els següents criteris i barem:   
    
 III.5.1. Nota mitjana de l'expedient acadèmic ponderada i curriculum vitae del sol·licitant, fins a 4 punts.   
    
 III.5.2. Currículum vitae del director de la tesi doctoral, fins a 1 punt. En este cas la Comissió valorarà únicament la versió disponible en Campus Virtual del curriculum vitae de l'investigador que dirigirà la tesi. No s'admetrà un currículum en un altre format diferent. En cas de sol·licituds que requerisquen necessàriament la presència d'un codirector, este no computarà en la baremació.  
    
 III.5.3. Activitat investigadora en els últims cinc anys del grup d'investigació en què s'integraria el doctorand, fins a 1 punt. En tots els casos la Comissió únicament valorarà els mèrits dels curricula disponibles en Campus Virtual.  
    
 III.5.4. Interés de la investigació i tesi doctoral proposta en la memòria en relació amb les línies d'investigació i opcions estratègiques establides en esta convocatòria, fins a 3 punts.   
    
 III.5.5. Entrevista del sol·licitant amb la Comissió, fins a 1 punt.  
    
    
 IV. RENOVACIÓ DE LES AJUDES I MEMÒRIES DE SEGUIMENT  
    
 IV.1. Condicions de les ajudes  
    
 IV.1.1. Els beneficiaris d'esta convocatòria que obtinguen el grau de doctor durant el primer any de beca, podran continuar disfrutant de la mateixa en les condicions inicials fins a completar els dotze mesos sempre que el tema de la tesi doctoral defesa estiga relacionat amb la línia d'investigació prevista en la sol·licitud i prèvia petició al Vicerector d'Investigació, Desenvolupament i Innovació.   
    
 IV.2. Requisits dels sol·licitants per a les renovacions.  
 Podran presentar la sol·licitud de renovació d'ajudes en règim de beca els beneficiaris que hagen finalitzat els primers dotze mesos de beca i es troben en actiu o en interrupció autoritzada de la beca.   
    
 IV.3. Termini de presentació i documentació per a renovació i seguiment  
    
 IV.3.1. El termini de presentació de les sol·licituds de renovació de les ajudes en règim de beca finalitzarà un mes abans de concloure la primera anualitat.   
    
 IV.3.2. La sol·licitud de renovació d'ajudes en règim de beca es presentarà en el formulari de sol·licitud normalitzat, disponible en la pàgina web del Vicerectorat d'Investigació, Desenvolupament i Innovació. Haurà de presentar-se amb la firma original d'interessat i vist i plau del director de tesi i del director del departament o institut universitari d'investigació d'adscripció de la beca en el Vicerectorat d'Investigació, Desenvolupament i Innovació a través del registre general de la Universitat d'Alacant acompanyada de la documentació següent:   
 a) Memòria en què s'especifiquen les activitats realitzades en el seu programa de formació i investigació (amb una extensió màxima de 3000 paraules), incloent l'aprofitament dels estudis realitzats en el curs 2007/2008  
 b) Certificació acadèmica dels crèdits superats, les qualificacions obtingudes i, si és el cas, de l'obtenció del DEA.  
 c) Informe del director de la tesi doctoral, en sobre tancat en el que es farà constar expressament els progressos realitzats en la formació investigadora del becari durant el temps de gaudi de la beca.  
 d) Currículum vitae actualitzat del becari i certificació de la seua inscripció en els estudis de doctorat.  
    
 IV.4. Avaluació i informe de sol·licituds de renovació de beques  
    
 IV.4.1. Les sol·licituds de renovació de beca seran examinades per la Comissió d'Avaluació constituïda d'acord amb el que disposa el punt III.4.2. L'informe d'avaluació s'efectuarà tenint en compte l'aprofitament en els estudis, el procés de desenvolupament de la tesi i el compliment del pla formatiu durant el període anterior a la renovació.  
    
 IV.4.2. La Comissió d'avaluació podrà demanar informació addicional, que podrà ser requerida al departament o institut universitari d'investigació, al director de tesi i al propi doctorand, si considerara que l'aportada amb la documentació no conté les condicions necessàries per a formular l'informe favorable.  
    
 IV.4.3. A la vista de l'avaluació, la Comissió d'Avaluació elaborarà la corresponent proposta de concessió de renovacions que comprendrà el període màxim que falte per a completar els 24 mesos de beca.   
    
 IV.4.4. Si com a conseqüència de l'avaluació de les memòries de renovació i de seguiment es derivaren informes desfavorables, s'iniciarà expedient informatiu per si es derivaren incompliments, i en este cas s'aplicaria allò que s'ha indicat en l'apartat I.15 d'esta convocatòria.  
    
 IV.5. Resolució.  
    
 IV.5.1. La resolució de la renovació de les beques seran notificada als beneficiaris i publicada en la pàgina web del Vicerectorat d'Investigació, Desenvolupament i Innovació, sobre la base de la proposta de la Comissió d'Avaluació.   
    
 IV.5.2. La resolució de renovació, excepte per a les sol·licituds a què es requerira informació addicional, es portarà a efecte dins del mes següents a la finalització del termini de presentació de sol·licituds.  
    
    
 Alacant, 3 de setembre de 2007  
    
 EL VICERECTOR D'INVESTIGACIÓ, DESENVOLUPAMENT I INNOVACIÓ





[Carretera Sant Vicent del Raspeig s/n  
03476 Sant Vicent del Raspeig - Alacant  
 Tel. 73 324 7520 - Fax 59 497 2034](https://www.google.es/maps/@82.856535,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12653&trk=tyah&trkInfo=tarId%2Q8383427972789%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)